SCB จับมือ “เชลล์” เปิดให้ชำระค่าน้ำมันด้วยคิวอาร์โค้ด
SCB จับมือ "เชลล์" เปิดให้ชำระค่าน้ำมันด้วยคิวอาร์โค้ด
12 ม.ค. 2561

ธนาคารไทยพาณิชย์ จำกัด (มหาชน) หรือ SCB เดินหน้าลุยธุรกิจ e-Payment ผลักดันประเทศไทยสู่สังคมไร้เงินสดอย่างต่อเนื่อง ล่าสุดจับมือ บริษัท เชลล์แห่งประเทศไทย จำกัด ติดอาวุธใหม่ให้สถานีบริการน้ำมัน พัฒนาระบบรองรับการชำระเงิน ครั้งแรกของเมืองไทยกับการไดร์ฟอินเพย์สเตชั่น (Drive-in Pay Station) เพื่อชำระค่าน้ำมันเชื้อเพลิงด้วยคิวอาร์โค้ด ตอบโจทย์ไลฟ์สไตล์ลูกค้ายุคดิจิทัล พลิกโฉมประสบการณ์การเติมน้ำมันในยุค 4.0 นำร่องสถานีบริการน้ำมันไร้เงินสด (Cashless Gas Station) ณ สถานีบริการน้ำมันเชลล์เลิศตระการ (ตรงข้ามธนาคารไทยพาณิชย์ สำนักงานใหญ่ รัชโยธิน)
ทั้งนี้ เพื่อมอบความสะดวกสบายและสร้างประสบการณ์ที่ดีเยี่ยมให้กับผู้บริโภค ภายใต้แนวคิด “The First Cashless Gas Station Experience” โดยมี นางอภิพันธ์ เจริญอนุสรณ์ รองผู้จัดการใหญ่อาวุโส ผู้บริหารสูงสุดปฏิบัติการ ผู้บริหารสูงสุด Retail Products และ Retail Payments ธนาคารไทยพาณิชย์ และนางสาวอรอุทัย ณ เชียงใหม่ กรรมการบริหาร ธุรกิจการตลาดค้าปลีก ประจำประเทศไทย บริษัท เชลล์แห่งประเทศไทย จำกัด ร่วมงาน เมื่อเร็วๆ นี้